b'\n_START_ARTICLE_\nPazuzu (Egzorcist)\n_START_SECTION_\nEgzorcist\n_START_PARAGRAPH_\nU prvom filmu, otac Merrin tra\xc5\xbei Pazuzua u Iraku a pronalazi tek uni\xc5\xa1teni kip demona. Pazuzu se potom manifestira pod krinkom kapetana Howdya, u trenutku kada ga Regan MacNeil susre\xc4\x87e kod plo\xc4\x8de s plakatima, kako bi uspio u\xc4\x87i u nju, tj. zaposjesti ju. Na samom kraju, Pazuzu biva protjeran iz Reganinog tijela, nakon \xc5\xa1to Merrin umre od sr\xc4\x8danog udara a otac Karras \xc5\xbertvuje sebe, namamljuju\xc4\x87i Pazuzua u svoje tijelo koje nakon toga hrli kroz prozor i niz stube.\n_START_SECTION_\nEgzorcist 2: Heretik\n_START_PARAGRAPH_\nU prvom nastavku, Pazuzu se vratio proganjati Regan. No, na kraju filma, Regan i otac Lamont se vra\xc4\x87aju u Georgetown, mjesto u kojem je nekada prije Regan bila opsjednuta a u kojem u, filmskoj sada\xc5\xa1njosti, Pazuzu Lamonta stavlja na ku\xc5\xa1nju, nude\xc4\x87i mu neograni\xc4\x8denu mo\xc4\x87. Me\xc4\x91utim on se odupire ku\xc5\xa1nji Pazuzua, kojem nakon toga izrezuje srce (tj. njegovoj tjelesnoj manifestaciji). Potom, Regan protjeruje skakavce koji su se pojavili u sobi, \xc5\xa1to nadalje vodi do Pazuzuovog opsjedanja Sharon. No, plan mu se ipak izjalovio jer Sharon po\xc4\x8dinjava samoubojstvo.\n_START_SECTION_\nEgzorcist 3\n_START_PARAGRAPH_\nU nastavku koji ignorira svog prethodnika i nadovezuje se na doga\xc4\x91aje iz originalnog Egzorciste, Pazuzu tjera du\xc5\xa1u "Ubojice blizanaca" da zaposjedne umiru\xc4\x87e tijelo oca Karrasa. Ono se, naime, \xc5\xbeeljelo osvetiti Karrasu za to \xc5\xa1to ga je istjerao iz Reganinog tijela. Nadalje, Pazuzua i "Ubojicu blizanaca" na kraju filma, hicima iz pi\xc5\xa1tolja, ubija poru\xc4\x8dnik Kinderman, \xc4\x8diji se lik tako\xc4\x91er pojavljivao i u originalu.\n_START_SECTION_\nPrethodnici\n_START_PARAGRAPH_\nU filmovima Egzorcist: Po\xc4\x8detak i Dominion: Prethodnik Egzorciste Pazuzu je prikazan u svom prvom susretu s ocem Merrinom, u Africi. Ili bolje re\xc4\x8deno u dvoboju koji se u originalu oslovljavao kao onaj koji je "gotovo ubio Merrina".'